ಹಿಮಕರಡಿ ಒಂದು ವಿಶಿಷ್ಟ ಪ್ರಭೇದ ಎಂದು ಕಾಂಸ್ಟಾಂಟಿನ್‌ ಜಾನ್‌ ಫಿಪ್ಸ್‌ ಮೊದಲ ಬಾರಿಗೆ ವಿವರಿಸಿದ್ದರು. ಅವರು ಹಿಮಕರಡಿಯ ನೈಸರ್ಗಿಕ ವಾಸಸ್ಥಾನವನ್ನು ಗಮನಿಸಿ, "ಅರ್ಸಸ್‌ ಮೆರಿಟೈಮಸ್" (ಲ್ಯಾಟೀನ್‌: 'ಕಡಲ ಕರಡಿ')‌ ಎಂಬ ವೈಜ್ಞಾನಿಕ ಹೆಸರನ್ನು ಸೂಚಿಸಿದರು. ಇನೂಯಿಟ್‌ ಜನತೆಯು ತಮ್ಮ ಭಾಷೆ ಇನುಪಿಯಾಖ್‌ ಭಾಷೆಯಲ್ಲಿ ಹಿಮಕರಡಿಯನ್ನು "ನಾನೂಕ್" ("nanuuq" ಎಂದು ಲಿಪ್ಯಂತರ) ಎಂದು ಉಲ್ಲೇಖಿಸುತ್ತದೆ.‌ ಯುಪಿಕ್‌ ಜನತೆಯೂ ಸಹ ತಮ್ಮ ಸೈಬೀರಿಯನ್‌ ಯುಪಿಕ್‌ ಭಾಷೆಯಲ್ಲಿ ಹಿಮಕರಡಿಯನ್ನು "ನಾನೂಕ್" ‌ ಎಂದು ಉಲ್ಲೇಖಿಸುತ್ತದೆ. ಚುಕ್ಚಿ ಭಾಷೆಯಲ್ಲಿ ಹಿಮಕರಡಿಯನ್ನು "ಉಮ್ಕಾ" ಎನ್ನಲಾಗಿದೆ. ರಷ್ಯನ್‌ ಭಾಷೆಯಲ್ಲಿ, ಅದನ್ನು ಸಾಮಾನ್ಯವಾಗಿ бе́лый медве́дь ("bélyj medvédj" , ಬಿಳಿಯ ಕರಡಿ) ಎನ್ನಲಾಗಿದೆ. ಆದರೂ, ошку́й ("Oshkúj" ) ಎಂಬ ಹಳೆಯ ಪದವೂ ಸಹ ಬಳಕೆಯಲ್ಲಿದೆ. ಇದು ಕೊಮಿ "ಒಸ್ಕಿ" , (ಕರಡಿ) ಎಂಬ ಪದಗಳಿಂದ ಉದ್ಭವವಾಗಿತ್ತು. ಫ್ರೆಂಚ್‌ ಭಾಷೆಯಲ್ಲಿ ಹಿಮಕರಡಿಯನ್ನು "ಆವರ್ಸ್‌ ಬ್ಲಾಂಕ್‌" (ಬಿಳಿಯ ಕರಡಿ) ಅಥವಾ "ಆವರ್ಸ್‌ ಪೊಲೇರ್" ‌ (ಹಿಮಕರಡಿ) ಎಂದು ಉಲ್ಲೇಖಿಸಲಾಗಿದೆ. ನಾರ್ವೇಜಿಯನ್‌-ಆಡಳಿತದ ಸ್ವಾಲ್ಬಾರ್ಡ್‌ ದ್ವೀಪಸಮೂಹದಲ್ಲಿ ಹಿಮಕರಡಿಯನ್ನು "Isbjørn" (ಇಬ್ಬನಿ ಕರಡಿ) ಎನ್ನಲಾಗಿದೆ.

ಹಿಂದೆ, ಹಿಮಕರಡಿಯನ್ನು ತನ್ನದೇ ಪ್ರಭೇದ "ಥಾಲಾರ್ಕ್ಟೊಸ್‌" ನಲ್ಲಿ ವಿಂಗಡಿಸಲಾಗಿತ್ತು. ಆದರೆ, ಹಿಮಕರಡಿಗಳು ಮತ್ತು ಕಂದು ಕರಡಿಗಳ ನಡುವಿನ ಸಂಕರಗಳ ಸಾಕ್ಷ್ಯ ಮತ್ತು ಇವೆರಡೂ ಪ್ರಭೇದಗಳ ವಿಕಸನಾತ್ಮಕ ದಿಕ್ಚ್ಯುತಿಯು ಈ ಪ್ರತ್ಯೇಕ ಪ್ರಭೇದದ ಸ್ಥಾಪನೆಯನ್ನು ಸಮರ್ಥಿಸುವುದಿಲ್ಲ. ಹಾಗಾಗಿ, ಇಂದು ಒಪ್ಪಲಾದ ವೈಜ್ಞಾನಿಕ ಹೆಸರು "ಉರ್ಸಸ್‌ ಮೆರಿಟೈಮಸ್" ‌ ಆಗಿದೆ. ಫಿಪ್ಸ್‌ ಮೂಲತಃ ಇದೇ ಹೆಸರನ್ನು ಪ್ರಸ್ತಾಪಿಸಿದ್ದರು. 
ವಾಣಿಜ್ಯ ಕುಯ್ಲಿನ ಇತಿಹಾಸ
ತಾಯ್ತನದ ಗುಹೆವಾಸ ಮತ್ತು ಆರಂಭಿಕ ಜೀವನ
ಜಾಗತಿಕ ತಾಪಮಾನ ಏರಿಕೆಗೆ ಸಂಬಂಧಿತ ಗಮನಿಸಲಾದ ವಿಚಾರಗಳು
ನಾಮಕರಣ ಮತ್ತು ವ್ಯುತ್ಪತ್ತಿ ಶಾಸ್ತ್ರ